VS000510
Datum: 1995-02-04T01:00:00.000+01:00
datum_sodbe_i_stopnje: 1997-03-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 1100000 SIT
opombe: II Ips 316/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Ugriz psa.

## Poškodba

Ugriznina na levi goleni ter stisnjenje in odrgnina na levi goleni.

## Telesne bolečine

350000 SIT Hudih fizičnih bolečin po poškodbi tožnica ni imela. Telesne bolečine srednje stopnje so kumulativno šteto trajale 15 dni, neprestane lahke telesne bolečine pa 29 dni. Občasne lažje bolečine ima v levih mečih pri hoji po stopnicah, neprekinjeni hoji nad 1 kilometer in neprekinjeni stoji nad eno uro. Lokalne spremembe v mišici levih meč so dokončne, zato se bodo pri navedenih fizičnih obremenitvah pojavljale tudi v bodoče.

## Strah

300000 SIT Tožnica se je ob samem škodnem dogodku močno ustrašila, pri čemer je bilo takšno psihično stanje kratkotrajno, a zelo intenzivnio (tožnica je ob škodnem dogodku izgubila zavest, kar je deloma pripisati ravno hudemu strahu). Trpela je tudi sekundarni strah za izid zdravljenja, tako psihično občutje pa je bilo objektivno pogojeno skoraj štiri mesece, dokler zdravljenje ni bilo končano.

## Zmanjšanje življenjske aktivnosti

450000 SIT Tožnica mora pri gospodinjskih opravilih in pri rekreativnem športu vlagati več fizičnih in psihičnih naporov za dosego enakega učinka. Trajna posledica so še bolečine v levih mečih pri hoji po stopnicah, hoji nad en kilometer in podobnih fizičnih obremenitvah.

---

ZOR člen 200, 203